
Na podlagi 36. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25), 35. člena Zakona o zavodih (Uradni list RS, št. 21/91, 8/96, 36/00-ZPDZC in 127/06-ZJZP) in tretjega odstavka 10. člena Sklepa o ustanovitvi javnega zavoda Pokrajinski arhiv Koper (Uradni list RS, št. 67/03, 30/06 – ZVDAGA in 83/24) Ministrstvo za kulturo 
objavlja javni razpis za delovno mesto direktorja javnega zavoda 
Pokrajinski arhiv Koper
Na razpisano delovno mesto bo imenovan kandidat, ki poleg splošnih pogojev izpolnjuje naslednje pogoje:
· ima najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven družboslovne ali humanistične smeri,

· najmanj pet let delovnih izkušenj na področju arhivske dejavnosti in poznavanje področja dela arhiva,

· strokovni izpit s področja arhivske dejavnosti,

· sposobnost za organiziranje in vodenje dela,

· visoko raven aktivnega znanja slovenskega jezika,

· znanje najmanj enega svetovnega jezika na višji ravni in znanje najmanj enega svetovnega jezika na preživetveni ravni.
Za aktivno znanje slovenskega jezika na visoki ravni se šteje, če je oseba v razpisu zahtevano     izobrazbo dosegla na slovenski šoli ali končala vsaj slovensko štiriletno srednjo šolo. Osebe, ki nimajo končanih ustreznih slovenskih šol, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da visoko raven znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno šolo.

Izpolnjevanje pogoja višje ravni znanja svetovnega jezika se izkazuje s potrdilom oziroma certifikatom o aktivnem znanju jezika ali dokazilom, da se je kandidat šolal v tujem jeziku (pridobil stopnjo izobrazbe – osnovno, srednjo, do- ali podiplomsko v državi, v kateri je to materni jezik) ali je dosegel VII. stopnjo izobrazbe v okviru študija enega izmed svetovnih jezikov ali je 6 mesecev ali več opravljal dela visokošolske zahtevnosti v tujini v tujem jeziku ali je uspešno opravil izpit iz svetovnega jezika na dodiplomskem študiju.

Izpolnjevanje pogoja ravni znanja svetovnega jezika na preživetveni ravni se izkazuje s potrdilom o jezikovnem izobraževanju pri ustrezni izobraževalni instituciji (šola tujega jezika), potrdilom o udeležbi na strokovnih srečanjih ali dokazilom o uspešno zaključenem srednješolskem izobraževanju (V. stopnja izobrazbe), iz katerega je razvidno, da je bilo izobraževanje iz svetovnega jezika uspešno zaključeno oziroma drugim ustreznim dokazilom, ki izkazuje znanje svetovnega jezika.

Kandidat mora k prijavi z življenjepisom priložiti:

· vizijo poslovanja arhiva za obdobje svojega mandata;

· izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
· opis delovnih izkušenj, iz katerega je razvidno izpolnjevanje naslednjih pogojev:

· zahtevane delovne izkušnje na področju arhivske dejavnosti, 

· poznavanje področja dela arhiva,
· sposobnost za organiziranje in vodenje dela 
(opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela ter opis dela);

· izjavo o izpolnjevanju pogoja opravljenega strokovnega izpita s področja arhivske dejavnosti;

· izjavo, da obvlada visoko raven aktivnega znanja slovenščine;

· izjavo o znanju najmanj enega svetovnega jezika na višji ravni, iz katere mora biti razvidna vrsta izobraževanja in izobraževalna institucija v okviru katere je bilo znanje pridobljeno;

· izjavo o znanju najmanj enega svetovnega jezika na preživetveni ravni, iz katere mora biti razvidna vrsta izobraževanja in izobraževalna institucija v okviru katere je bilo znanje pridobljeno.

Ministrica za kulturo bo izbranega kandidata, po predhodnem mnenju sveta javnega zavoda imenovala za direktorja javnega zavoda za obdobje petih let. Izbrani kandidat bo sklenil pogodbo o zaposlitvi za določen čas s predsednikom sveta javnega zavoda Pokrajinski arhiv Koper.

O izidu razpisa bodo kandidati obveščeni v roku osmih (8) dni po izdaji odločbe o izbiri.

Prijave naj kandidati pošljejo v zaprti ovojnici s pripisom »Javni razpis – direktor – Pokrajinski arhiv Koper« v tridesetih (30) dneh po objavi javnega razpisa na naslov: Ministrstvo za kulturo, Maistrova 10, 1000 Ljubljana ali na elektronski naslov ministrstva: gp.mk@gov.si.
V izbirni postopek se bodo uvrstile samo pravočasno prispele in popolne prijave kandidatov, ki bodo izpolnjevali razpisne pogoje.

Oseba, pristojna za posredovanje informacij v zvezi z javnim razpisom je Tjaša Milač, tel. št. 01/369 58 77, elektronski naslov: tjasa.milac@gov.si. 

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.
Številka: 0141-9/2026-3340

